《送赵令公西京留守》
宋代·王禹偁

勋业与谁同，萧何第一功。
两朝行直道，万国变淳风。
微恙妨三接，辞荣动四聪。
白麻宣上阁，清洛守离宫。
让表回宸翰，朝辞泣舜瞳。
对深移五刻，官重带三公。
凤浴荀池暖，龙蟠洛邑雄。
位尊非借寇，神爽近维嵩。
导骑香尘细，肩舆晓雾笼。
下车鶗鴂语，开宴牡丹红。
温树深严梦，甘棠蔽芾丛。
趋庭采兰子，投刺茹芝翁。
广化如灵鹫，天津似彩虹。
先皇陵树老，白傅影堂空。
春馔思山蕨，秋屏画水葓。
御泉通廨宇，禁柳映帘栊。
元老优游盛，明君眷注隆。
更须归相府，特地代天工。
永佐千年运，重颁九锡弓。
不同崔四入，正在乱离中。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。